Na temelju Odluke Predsjedništva Udruge SOS – Dječje selo Hrvatska, Zagreb, Zavrtnica 5/III, OIB 40473432889, donesene 03.04.2025. g. na 3. sjednici održanoj u Zagrebu, Udruga SOS – Dječje selo Hrvatska raspisuje sljedeći:


NATJEČAJ ZA PRODAJU NEKRETNINA U VLASNIŠTVU
UDRUGE SOS – DJEČJE SELO HRVATSKA
PRIKUPLJANJEM PISANIH PONUDA


1. PREDMET NATJEČAJA

· k.č.br. 3393/2, oznake zemljišta OSTALA ZEMLJIŠTA površine 499 m2, od čega KLET I DVORIŠTE površine 140 m2 i VOĆNJAK GRADEC površine 359 m2, upisano u zk.ul.br. 1641, k.o. 326607 PEŠĆENICA, sve upisano u zemljišne knjige Općinskog suda u Sisku, Zemljišnoknjižni odjel Sisak

· k.č.br. 3394/6, oznake zemljišta GRADEC površine 730 m2, od čega VOĆNJAK GRADEC površine 730 m2, upisano u zk.ul.br. 1641, k.o. 326607 PEŠĆENICA, sve upisano u zemljišne knjige Općinskog suda u Sisku, Zemljišnoknjižni odjel Sisak

Predmetne nekretnine prodaju se kao cjelina te su ponuditelji dužni dostaviti ponude koje obuhvaćaju obje nekretnine.

Kupci se obavještavaju da se u odnosu na predmetne nekretnine trenutno provodi nova katastarska izmjera te su u okviru navedene katastarske izmjere utvrđene nove granice i površine tih nekretnina, pa će iste nakon dovršetka tog postupka biti upisane u zemljišne knjige kao:

· k.č.br. 4090, broj kat. plana 26-3, oznake zemljišta GRADEC površine 480 m2, od čega ZGRADA ZA POVREMENI BORAVAK, BREŽANE LEKENIČKE, Gradec 38 površine 28 m2 i DVORIŠTE površine 452 m2;

· k.č.br. 4091, broj kat. plana 26-3, oznake zemljišta GRADEC površine 697 m2, od čega ŠUMA površine 697 m2.

2. POČETNA KUPOPRODAJNA CIJENA

Početna kupoprodajna cijene za predmetne nekretnine iznosi 4.170,00 EUR (slovima: četiri tisuće sto sedamdeset eura) te u istu nije uključen porez na promet nekretnina koji tereti kupca.

Kupoprodajna cijena koju ponuditelj nudi u svojoj ponudi mora biti viša od početne kupoprodajne cijene nekretnine objavljene u Natječaju.

Poreze i pristojbe te troškove vezane za sklapanje ugovora o kupoprodaji podmiruje kupac.

3. NAČIN PRODAJE NEKRETNINE 

Nekretnine se prodaju prema trenutnom stanju zemljišnoknjižne dokumentacije, po principu „viđeno-kupljeno“ sukladno odredbama Natječaja.

Dostavom ponude, ponuditelj izričito priznaje da je upoznat sa postojećim prostorno-planskim dokumentima te zemljišnoknjižnim i katastarskim stanjem nekretnine koja je predmet Natječaja, te da navedeno izrijekom prihvaća i odriče se bilo kakvog potraživanja, sniženja kupoprodajne cijene ili prava pobijanja Ugovora o prodaji prema Prodavatelju za materijalne i pravne nedostatke nekretnine.

Informacije o natječaju mogu se zatražiti na broj telefona 044 526 550.


4. KORIŠTENJE PODATAKA, PRAVO SUDJELOVANJA U NATJEČAJU, JEZIK PONUDE I DOSTAVA OBAVIJESTI

Pravne i fizičke osobe podnositelji ponude suglasni su da Udruga SOS – Dječje selo Hrvatska, Zagreb, Zavrtnica 5/III, OIB 40473432889, bez bilo kakvog njihovog naknadnog odobrenja ili suglasnosti može prikupljati, koristiti i dalje obrađivati podatke dane u ponudi u svrhu provedbe postupka prikupljanja ponuda, sukladno propisima o zaštiti osobnih podataka.

Sva pismena, uključujući odluku o odabiru najpovoljnijeg ponuditelja, odluku po prigovoru, poziv na sklapanje ugovora i dr. Udruga SOS – Dječje selo Hrvatska će dostavljati na e-mail adresu koju je ponuditelj čitko naveo u Ponudi.

Ponuda se dostavlja preporučenom pošiljkom na adresu Udruge SOS – Dječje selo Hrvatska, Zagreb, Zavrtnica 5/III ili neposredno na adresu Udruge SOS – Dječje selo Hrvatska, Zagreb, Zavrtnica 5/III.

5. PONUDA I ISPRAVE KOJE SE PRILAŽU PONUDI

Pisana ponuda mora sadržavati osobne podatke Ponuditelja (ime i prezime/naziv, adresa i mjesto prebivališta/sjedišta, OIB, broj telefona/mobitela, adresa e-pošte, ponuđeni iznos kupoprodajne cijene u eurima te potpis ponuditelja odnosno potpis osobe ovlaštene za zastupanje Ponuditelja).

Uz Ponudu se obvezno prilažu:

· isprave koje sadrže osnovne podatke o ponuditelju, ovisno o statusu ponuditelja:
· Domaće fizičke osobe dužne su priložiti ovjerenu presliku važeće osobne iskaznice;
· Strane fizičke osobe dužne su priložiti ovjerenu presliku važeće putovnice ili drugog važećeg osobnog dokumenta izdanog u domicilnoj državi, preveden na hrvatski jezik od strane sudskog tumača;
· Domaće pravne osobe dužne su priložiti izvadak iz sudskog ili drugog odgovarajućeg registra ne stariji od 30 dana u izvorniku ili ovjerenoj preslici;
· Strane pravne osobe dužne su priložiti izvadak iz odgovarajućeg domicilnog registra, u izvorniku ili ovjerenoj preslici ne starije od 30 dana s ovjerenim prijevodom sudskog tumača na hrvatski jezik.
· dokaz o ispunjavanju zakonom propisanih uvjeta za stjecanje prava vlasništva nekretnina na teritoriju Republike Hrvatske u izvorniku ili ovjerenoj preslici kada je ponuditelj fizička osoba koja je državljanin države s kojom Republika Hrvatska ima zaključen Ugovor o reciprocitetu za stjecanje prava vlasništva na nekretninama na teritoriju Republike Hrvatske ili pravna osoba registrirana u državi s kojom Republika Hrvatska ima zaključen Ugovor o reciprocitetu za stjecanje prava vlasništva na nekretninama na teritoriju Republike Hrvatske.

Podnošenjem ponude, Ponuditelj izjavljuje da u cijelosti prihvaća sve javno objavljene uvjete Natječaja.

6. MJESTO, NAČIN I ROK PODNOŠENJA PONUDA

Ponude se podnose najkasnije do 09.05.2026. g. do 15:00 sati neposredno u Udrugu SOS – Dječje selo Hrvatska, odnosno predajom preporučenom pošiljkom u zatvorenoj omotnici na adresu Udruge SOS – Dječje selo Hrvatska, Zavrtnica 5/III, Zagreb, s naznakom „NATJEČAJ ZA PRODAJU NEKRETNINE - NE OTVARATI“.

Kao dan predaje smatra se dan zaprimanja ponude u Udrugu SOS – Dječje selo Hrvatska.

Ponude zaprimljene u Udruzi SOS – Dječje selo Hrvatska, Zavrtnica 5/III, Zagreb nakon 09.05.2026. g. do 15:00 sati smatrat će se zakašnjelim ponudama i neće se uzimati u razmatranje.

7. DONOŠENJE ODLUKE O IZBORU I KRITERIJ ODABIRA

Nepravodobne i nepotpune ponude neće se razmatrati, a ponude koje ne ispunjavaju uvjete Natječaja će se odbiti.

Najpovoljnijim ponuditeljem smatra se ponuditelj koji ispunjava sve uvjete Natječaja te je ponudio najvišu kupoprodajnu cijenu.

Ukoliko isti ponuditelj dostavi više ponuda, valjanom će se smatrati isključivo ponuda s najvećim iznosom ponuđene cijene.

Ukoliko dva ili više ponuditelja ponude istu najvišu kupoprodajnu cijenu, a ispunjavaju uvjete Natječaja, Udruga SOS – Dječje selo Hrvatska će pozvati te ponuditelje da u roku 24 sata ponude pisanim putem u zatvorenoj omotnici novi iznos kupoprodajne cijene.

Odluka o izboru najpovoljnijeg ponuditelja dostavlja se svim sudionicima Natječaja koji su podnijeli ponudu za predmetnu nekretninu.

Ako najpovoljniji ponuditelj odustane od svoje ponude, odnosno u propisanom roku ne sklopi ugovor o kupoprodaji, sklapanje ugovora o kupoprodaji nekretnine ponuditi će se sljedećem najpovoljnijem ponuditelju.

8. PRAVO PRODAVATELJA DA NE PRIHVATI NITI JEDNU PONUDU I PRAVO NA ODUSTANAK OD PRODAJE

Udruga SOS – Dječje selo Hrvatska zadržava pravo u svako doba bez posebnog obrazloženja ne prihvatiti niti jednu od pristiglih ponuda ili poništiti Natječaj, o čemu će obavijestiti ponuditelje. U tom slučaju sudionicima Natječaja ne pripada pravo na bilo kakvu vrstu naknade te Udruga SOS – Dječje selo Hrvatska ne snosi materijalnu ili drugu odgovornost prema ponuditelju.

Udruga SOS – Dječje selo Hrvatska ima pravo bez posebnog obrazloženja odustati od prodaje predmetnih nekretnina u svako doba prije potpisivanja Ugovora o kupoprodaji o čemu je dužna bez odgode obavijestiti odabrane ponuditelje. U tom slučaju odabranom ponuditelju ne pripada pravo na bilo kakvu vrstu naknade uslijed takve odluke te Udruga SOS – Dječje selo Hrvatska ne snosi materijalnu ili drugu odgovornost prema ponuditelju.

9. SKLAPANJE UGOVORA I PLAĆANJE KUPOPRODAJNE CIJENE

Po donošenju i dostavi Odluke o odabiru najpovoljnijeg ponuditelja, odabrani ponuditelj će se pozvati na sklapanje ugovora o kupoprodaji. Ako ponuditelj čija je ponuda odabrana kao najpovoljnija u roku od 8 dana od poziva na potpisivanje ugovora o kupoprodaji isti ne potpiše, a svoj izostanak ne opravda, smatra se da je odustao od kupnje predmeta kupoprodaje.

Odabrani ponuditelji se obvezuju jednokratno isplatiti prodavatelju cjelokupni iznos ponuđene kupoprodajne cijene na račun Udruge SOS – Dječje selo Hrvatska, naveden u ugovoru o kupoprodaji, u roku od 8 dana od sklapanja ugovora o kupoprodaji.

Stupanje u posjed nekretnine koja je predmet prodaje moguće je nakon uplate cjelokupne kupoprodajne cijene.

Ugovor o kupoprodaji mora biti sastavljen u pisanom obliku, uz ovjeru potpisa obje ugovorne strane po javnom bilježniku.

Sve troškove sklapanja ugovora o kupoprodaji snosi Kupac. Troškove vezane uz realizaciju ugovora, porez na promet nekretnina, druge poreze i eventualne pristojbe, provedbu u zemljišnim i drugim javnim knjigama, troškove javnog bilježnika te ostale moguće troškove snosi u cijelosti Kupac.





